**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

**Broj: 07-11-5-6874/22**

Bosanska Krupa, 08.09.2022.godine

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14), u otvorenom postupku nabavke radova s namjerom provođenja e-aukcije – Uređenje javnih površina u ulici 511. Sbbr i Trg Alije Izetbegovića u Bosanskoj Krupi – oblaganje betonskih površina, na prijedlog Komisije za provođenje postupka javne nabavke, Gradonačelnik Grada Bosanska Krupa, kao rukovodilac ugovornog organa donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **d.o.o „KOV-GRAD“ Bužim**, u predmetu nabavke radova: **Uređenje javnih površina u ulici 511. Sbbr i Trg Alije Izetbegovića u Bosanskoj Krupi – oblaganje betonskih površina**, sa cijenom u ukupnom iznosu od **60.506,00 KM bez PDV**, odnosno **70.792,02 KM sa PDV- om.**
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o izvođenju radova na uređenju javnih površina u ulici 511. Sbbr i Trg Alije Izetbegovića u Bosanskoj Krupi – oblaganje betonskih površina.

**O b r a z l o ž e n j e**

Postupak javne nabavke pokrenut je Posebnom odlukom o pokretanju postupka javne nabavke broj: 07-11-5-6874/22 od 17.08.2022. godine. Javna nabavka je provedena putem otvorenog postupka s namjerom provođenja e-aukcije– Uređenje javnih površina u ulici 511. Sbbr i Trg Alije Izetbegovića u Bosanskoj Krupi – oblaganje betonskih površina. Obavještenje o nabavci broj: 1272-1-3-116-3-94/22 od 17.8.2022. godine - objavljeno na portalu JN (TD preuzelo ukupno 14 ponuđača) i u „Službenom glasniku BiH“, broj: 56/22 od 19.8.2022. godine

Po objavljenom obavještenju rok za prijem ponuda je bio 07.09.2022. godine do 11,30 sati. Do označenog roka za prijem ponuda na protokol Ugovornog organa pristigla je jedna ponuda, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda:

1. **d.o.o. „KOV-GRAD“ Bužim,** zaprimljena podbrojem protokola: 07-11-5-6874-2/22 dana 7.9.2022. godina u 10:05 sati

Komisija za provođenje postupka javne nabavke je u skladu sa tenderskom dokumentacijom dana 07.09.2022. godine u 12,00 sati izvršila javno otvaranje ponuda i na zapisnik konstatovala:

1. **Ponuđač d.o.o. „KOV-GRAD“ Bužim,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **60.506,00 KM bez PDV**,

PDV **10.286,02 KM**

ukupna cijena ponude: **70.792,02 KM sa PDV- om,**

Nema popusta

Komisija za provođenje postupka javne nabavke je izvršila evaluaciju dostavljene ponude i konstatovala je da je ponuda ponuđača d.o.o. „KOV-GRAD“ Bužimpotpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze) i da računskih grešaka nije bilo.

Konstatuje se da je pristigla ponuda ponuđača d.o.o. „KOV-GRAD“ Bužim u okviru procijenjene vrijednosti predmetne nabavke.

Kako je u ovom postupku predviđeno provođenje e-aukcije, a zaprimljena je samo jedna prihvatljiva ponuda, e-aukcija se neće provoditi, u smislu člana 3. stav (3) Pravilnika o načinu korištenja e-aukcije.

Shodno navedenom, a kako je kriterij za dodjelu ugovora najniža cijena, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača i to d.o.o. „KOV-GRAD“ Bužim i zaključi Ugovor s istim.

S obzirom da je kriterij za dodjelu ugovora „najniža cijena tehnički zadovoljavajuće ponude“ , da je ponuda ponuđača d.o.o. „KOV-GRAD“ Bužim jedina pristigla i prihvatljiva, a u okviru procjenjene vrijednosti i osiguranih sredstava za predmetnu nabavku, Ugovorni organ je odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. d.o.o. „KOV-GRAD“ Bužim , putem e-maila
2. U spis
3. Knjiga faximila
4. a/a